GiliGold/VAD_KnessetCorpus huggingface dataset:
יצחק פינדרוס:
 את מסכימה איתי
ולרי זילכה:
אני אענה
יצחק פינדרוס:
לא יעלה
יצחק פינדרוס:
 לא יקצר ולא יעלה אחוזים, זה ברור לכולנו
יצחק פינדרוס:
 היא אומרת שהיא רוצה גם וגם
יצחק פינדרוס:
 היא אומרת בצדק
יצחק פינדרוס:
 אבל בואו נאמר ביושרה, אם אני אקבל את העמדה שלכם כרגע אני בעצם גם מאריך את התורים, חד משמעית
יצחק פינדרוס:
 אני עוזר לכל אלה שעושים עבודת קודש, לרשויות המקומיות ולארגונים, זה בסדר גמור וזה דבר מבורך, בטח בתקופה הזאת כשיש פילנתרופיה והכול בסדר
יצחק פינדרוס:
 אבל לנושא שלשמו התכנסנו אני חוטא
יצחק פינדרוס:
 זאת אומרת התורים יתארכו
יצחק פינדרוס:
 הדבר היחידי שהוא רלוונטי לדיון הזה זה בדיוק הדבר הזה
יצחק פינדרוס:
 האם ה-120 מיליון שקלים או ה-80 שהיה הביא ליותר מטופלים או הביא לפחות? זאת השאלה
יצחק פינדרוס:
 אומר משרד הבריאות הביא ליותר
יצחק פינדרוס:
 אם הייתם באים ואומרים זה הביא לפחות אז צריך לשנות את הנוהל הזה
יצחק פינדרוס:
 אבל השאלה אם זה הביא ליותר מטופלים או פחות מטופלים?
ולרי זילכה:
מתוך הנחה שהמצב ביחידות נשאר סטטי
ולרי זילכה:
 זאת אומרת אם היחידות איכשהו מצליחות לשרוד כמו שהן שרדו עד עכשיו
יצחק פינדרוס:
לא, לא, אני מדבר על הילד, לא על היחידות
ולרי זילכה:
לא, רגע
ולרי זילכה:
 ואתה נותן תוספתי, כמו שליאור מציע אותו ואתה אומר יש גידול, אז בבקשה
ולרי זילכה:
 אבל אם באות היחידות ואומרות אנחנו בתנאים האלה לא נחזיק מעמד ונקרוס – אז בעצם לא השארת מצב סטטי, הלכת אחורה
ולרי זילכה:
 אז עכשיו אנחנו צריכים לשאול את היחידות אם הן מסוגלות להחזיק מעמד ולספק את אותו שירות
ולרי זילכה:
 או אם אתה תיתן להם תקציב תוספתי אז הם יוכלו גם לשרוד וגם להרחיב את השירות שלהם
יצחק פינדרוס:
הם לא יכולים להרחיב
יצחק פינדרוס:
 לפי מה שאת מבקשת הם לא יכולים להרחיב
ולרי זילכה:
לא, אני לא אמרתי שהם לא יכולים
יצחק פינדרוס:
הם לא יכולים
ולרי זילכה:
זה דבר אחד לתחזק את המצב וזה דבר אחר לקחת מערך קיים ולהגדיל אותו עוד קצת, בעוד כמה מגעים
ולרי זילכה:
 זה שונה
ולרי זילכה:
 אז צריך לראות אם היחידות יכולות להחזיק מעמד או לא
יצחק פינדרוס:
הם מקבלים פר טיפול, אז זה לא משנה
יצחק פינדרוס:
 הם מקבלים פר טיפול
יצחק פינדרוס:
 זה לא משפיע
חן נויבואר:
אני רוצה להבהיר פה נקודה
חן נויבואר:
 הרגולציה של משרד הבריאות כרוכה בכספים
חן נויבואר:
 אם למשל קופת חולים, לא משנה שמה כרגע, דורשת ממני עכשיו סיכום טיפול אחרי תשעה טיפולים, שזה משהו שמשרד הבריאות יכול לשנות, אז זה אומר שאני מבטלת שעה של איש טיפול בשביל לקבל טיפול
חן נויבואר:
 אני מבטלת
חן נויבואר:
 זה ברמה הרגולטורית בלי לשלם כספים חדשים, זה דברים שמשרד הבריאות יכול להגיד לא, אני מבקש עכשיו דוח, אני מרשה עכשיו לבקש דוח טיפול, סיכום טיפול, אחרי 12 טיפולים
חן נויבואר:
 אלה דברים שהם לא כרוכים בכסף אבל הם כרוכים ברגולציה וזה מוסיף לי שעות טיפול כמנהלת
חן נויבואר:
 או לבטל דוח טיפול בכלל
חן נויבואר:
 יש דברים שזה ממש כניסה לפרטים הקטנים
יצחק פינדרוס:
טוב, זה הוועדה אמורה
יצחק פינדרוס:
 זה הוועדה הבין משרדית
חן נויבואר:
אבל דבר שאי אפשר לעשות ואי אפשר לספק שירותים לכמות ילדים שהולכת ועולה
חן נויבואר:
 ועכשיו אני אומרת, במלוא מובן המילה, כמות הילדים שהיו עכשיו בהמתנה זה Y, כמות הילדים שיהיה לכם עוד חצי שנה בהמתנה תהיה כפולה
חן נויבואר:
 ואם עכשיו לא תהיה חשיבה יצירתית על איך מרחיבים את המענים, לא רק איך לא מצמצמים אותם, איך מרחיבים את המענים, זה יבוא בעוכרינו, לא רק בעוכריי
חן נויבואר:
 בעוכרי מדינת ישראל בעתיד
חן נויבואר:
 לכן אני אומרת עוד פעם, החישוב הוא פה צריך להיות רחב הרבה יותר
חן נויבואר:
 המגמה צריכה להיות שלושה צעדים קדימה, לא חצי צעד אחורה
חן נויבואר:
 זה המחיר שכולנו כחברה נצטרך לשלם
חן נויבואר:
 וכדי שלמדינת ישראל יהיה על מה להילחם אנחנו צריכים להשקיע את זה עכשיו
חן נויבואר:
 כי עוד שלושה חודשים אנחנו נהיה באיחור
חן נויבואר:
 גם ככה אנחנו באיחור גדול מאוד, כי אין לנו אנשי מקצוע
חן נויבואר:
 הריבים פה על התב"מ
הדס ארנון שרעבי:
אדוני אני רק רוצה לחזור ולומר שכל הדברים שנאמרים על היחידות כמובן נכונים גם על המערך הטיפולי של בתי הספר
הדס ארנון שרעבי:
 שלפעמים גילאי 7 עד 18, ילדים בגילאי בתי הספר, שלפעמים זו הדרך היחידה שלהם לקבל את הטיפולים שהם זכאים להם
הדס ארנון שרעבי:
 ולכן כל אמירה על התקצוב הישיר ועל החובה לתת את המענה התקציבי ההולם המינימלי כדי שלא יקרסו, כמו שהיחידות לא יקרסו, כך שגם המערך לא יקרוס
הדס ארנון שרעבי:
 אותם דברים נכונים גם למערך, שנאמרו על היחידות
הדס ארנון שרעבי:
 תודה רבה
יצחק פינדרוס:
אני חייב להתכנס
ולרי זילכה:
אדוני, אם אפשר רק פרוספקטיבי, שתי נקודות קטנות
ולרי זילכה:
 אחד, אני רוצה לשאול את משרד רוה"מ, ותודה על הדוח שלכם, האם הדוח עכשיו יצא למשרדים ועכשיו כל משרד צריך לנהל את העניין בעצמו או שמשרד רוה"מ ימשיך לעשות את עבודת התכלול
ולרי זילכה:
      כשיצאה הרפורמה לדרך הוקמה ועדת מעקב במשרד הבריאות, שהיו שותפים לה נציגי משרד הבריאות, קופות חולים, ציבור וכו'
ולרי זילכה:
 הוועדה הזאת לא התכנסה, כמה ליאור? כבר שנתיים בערך? אולי הגיע הזמן לכנס אותה כדי שנחשוב ביחד ולא רק נבוא לצעוק פה
ליאור ברק:
אז באמת הוועדה, אני רק אענה לדבר הזה לפני שלירון תשיב
ליאור ברק:
 הוועדה באמת אחת ההמלצות שלה הייתה להשלים את העבודה של דוח רוה"מ
ליאור ברק:
 ועכשיו לאחר שהדוח הזה הושלם יש טעם לכנס את הוועדה עוד פעם, כי זה באמת היו המסקנות העיקריות שלה
ליאור ברק:
 להשלים את העבודה בכל נושא כוח האדם
יעל רלוי:
אז אנחנו נבקש גם בהקשר של עדכון מבחני התמיכה שזה ייעשה אחרי כינוס
יצחק פינדרוס:
 אני חושב שאנחנו ממש בתחילתו של דיון ולא בסופו
יצחק פינדרוס:
 אני חייב לומר שאני מתרשם שאנחנו רק בתחילתו של דיון
יצחק פינדרוס:
 נכון שאחרי מאמצים הדוח פורסם, אבל אנחנו ממש בהתחלתו
יצחק פינדרוס:
 וכפי שאמרה הדוברת אחת לפני האחרונה, אמרה ולרי בצדק שהשיח הפנימי, וגם את אמרת את זה לירון, שיח בין משרדי הממשלה לאיך מיישמים אותו
יצחק פינדרוס:
 ראינו את זה בשידור חי עם משרד החינוך
יצחק פינדרוס:
 ובדיוק בשיח הזה
יצחק פינדרוס:
 אני חושב שאנחנו נמצאים בתחילתו
יצחק פינדרוס:
      אני אשמח לדעת בתקציב מעבר לאותם 40 מיליון שקלים האם יש בנושא השכר בכל המשרדים הרלוונטיים
יצחק פינדרוס:
 זאת אומרת האם הנושא הזה יבוא לידי ביטוי באיזה שהוא מקום, גם אם אין הסכם
יצחק פינדרוס:
 אבל אם יש החלטה עקרונית, זה נשא שצריך לבוא לידי ביטוי
יצחק פינדרוס:
 ואמרתי, גם אם זה לא ב-2024 אני לא נבהל
יצחק פינדרוס:
 אבל בסוף אנחנו צריכים לדעת לטווח ארוך שאנחנו בונים פה דבר בריא ולא נמצא את עצמנו בעוד שנתיים, זה לא תמיד לתת עוד 10 מיליון שקלים זה פותר את הבעיה
יצחק פינדרוס:
 או עוד 100 מיליון שקלים או 200 מיליון שקלים
יצחק פינדרוס:
 על אף שאני מודע לזה שחסר במערכת הבריאות מעל 2 מיליארד שקלים בשביל לעמוד בחוק בריאות ממלכתי
יצחק פינדרוס:
 אני חושב שאת יודעת את דעתי, שבנושא הזה אני חושב שמדינת ישראל לא עומדת בחוק בריאות ממלכתי מסיבות תקציביות
יצחק פינדרוס:
 מעל 2 מיליארד שקלים חסרים
יצחק פינדרוס:
 כמו שאמרתי, בירושלים מסתמכים על פילנתרופיה בכל, מהתקפי לב ועד זה מסתמכים על פילנתרופיה ומדינת ישראל לא מממנת את זה
יצחק פינדרוס:
 וכל שאר הדברים, כפי שאתם יודעים, אנחנו נמצאים אי שם מאחורה ובטח בנושא הזה של התפתחות הילד
יצחק פינדרוס:
 אנחנו לא מקיימים את החוק
יצחק פינדרוס:
 לכן גם קמה הוועדה
יצחק פינדרוס:
 זאת הסיבה שהוועדה הזאת קמה, זאת הסיבה שהוועדה הזאת עשתה את העבודה שלה
יצחק פינדרוס:
      אז אנחנו כן נכנס דיון מעקב ואני גם רוצה לשבת אתכם בין לבין הוועדה ולראות איך זה מתחיל להסתנכרן
יצחק פינדרוס:
 אבל אני רוצה עד דיון המעקב שתראו, תשבו, יחד כל הפורום, לא רק הארגונים, כל הפורום שאתם אמורים לשבת, הפורום הנכבד שאמרתם ועדת מעקב
יצחק פינדרוס:
 ולראות איך אנחנו מתקדמים ותעדכנו אותי בשבוע שבועיים הקרובים איפה נמצא מבחינה תקציבית כל הנושאים מעבר לאותם 40 מיליון שכרגע אני מבין איפה זה נמצא, אבל כל שאר הדברים
יצחק פינדרוס:
 זאת אורמת הנושא של השכר, הנושא של משרד החינוך, השעות שמגיע בתוך משרד החינוך, בתוך בתי הספר
יצחק פינדרוס:
      אני כן חושב שיכול לבוא הרבה בשורה הנושא של הסנכרון בין המשרדים
יצחק פינדרוס:
 כי אני חושב שהוא ממש ממש משמעותי לכל האורך
יצחק פינדרוס:
 אלה הדברים המשמעותיים
יצחק פינדרוס:
 אנחנו נקיים דיון מעקב
יצחק פינדרוס:
 עד אז, כמו שאמרתי, אני גם אשב אתכם, אני רוצה לשבת אתכם לפני התקציב
יצחק פינדרוס:
 וגם תעשו דיון פנימי שלכם, של ועדת המעקב לראות איך אנחנו מתקדמים
יצחק פינדרוס:
אני מתכבד לפתוח ישיבת הוועדה המיוחדת לפניות הציבור
יצחק פינדרוס:
 ישיבת מעקב זיהוי והנגשת שירותים לתושבי חוץ המתגוררים בישראל כחוק
יצחק פינדרוס:
 אני רוצה אולי בפתח הדברים לתת תקציב
יצחק פינדרוס:
 אנחנו בישיבה חמישית בעניין הזה
יצחק פינדרוס:
       << יור >>   אני אתן תקציר
יצחק פינדרוס:
 אנחנו התחלנו בהתחלה עם דיון עוד טרום טרום מהי המדיניות לגבי כל השירותים הממשלתיים במדינת ישראל שהיום ניתנים על ידי מספר זהות
יצחק פינדרוס:
 ונתקלנו בקושי של די הרבה, עשרות אלפי אנשים, שיש להם קושי אמיתי, אובייקטיבי, לקבל שירותים
יצחק פינדרוס:
 כי הם לא יכולים להיכנס במערכת ההזדהות הממשלתית
יצחק פינדרוס:
 זה התחיל בהתחלה, ואני בכוונה אומר את זה, שזה התחיל בהתחלה עם התנגדות של משרד הפנים לתת איזה שהוא קוד מזהה
יצחק פינדרוס:
 התחיל תהליך עם ביטוח לאומי ואתר ההזדהות הממשלתית, עם רשות, משרד הכלכלה, לנסות לעשות את זה אולי באמצעות ביטוח לאומי
יצחק פינדרוס:
 מערך הדיגיטל הלאומי
יצחק פינדרוס:
 לעשות את זה באמצעות הביטוח הלאומי
יצחק פינדרוס:
      עם כניסתו של המנהל החדש, ראש רשות האוכלוסין, אייל סיסו, הוא בא והודיע על שינוי מדיניות ועל החלטה כן לקחת ולתת מספר זהות
יצחק פינדרוס:
 היינו אמורים להיות בתהליך הזה ביולי
יצחק פינדרוס:
 אני מבין שהיו עיכובים
יצחק פינדרוס:
 היו לנו שיחות באמצע, עברנו לספטמבר, עברנו למלחמה, עברנו למבצע דרכונים, עברנו עברנו
יצחק פינדרוס:
 בסופו של דבר אנחנו עדיין נמצאים במצב שאותם אנשים לא מקבלים שירותים
יצחק פינדרוס:
 אני רק מעדכן אותך, יואל, היינו כאן שבוע שעבר לפני שבועיים בדיון לרישום של מעונות היום
יצחק פינדרוס:
 התברר משהו שאנחנו אפילו לא ידענו כוועדה, אין להם אפשרות להירשם למעון יום
יצחק פינדרוס:
 לא קיים
יצחק פינדרוס:
 עוד פעם, הרישום למעונות יום היום זה באמצעות האתר ההזדהות הממשלתי
יצחק פינדרוס:
 חוזר חזרה, אין להם תעודת זהות
יצחק פינדרוס:
      עמדת משרד המשפטים, דרך אגב, הייתה לאורך כל הדרך, שעל פי החוק הם מחויבים לקבל מספר
יצחק פינדרוס:
 עמדת הלשכה המשפטית במשרד הפנים הייתה אחרת
יצחק פינדרוס:
 ניסינו להתמודד עם זה
יצחק פינדרוס:
 אבל כמו שאמרנו, ראש הרשות הודיע את ההודעה
יצחק פינדרוס:
 אנחנו נמצאים כבר עכשיו בפברואר
יצחק פינדרוס:
 זאת אומרת כמעט הייתי אומר עוד מעט שנה מאז שהתהליך היה אמור להתחיל
יצחק פינדרוס:
 אני אשמח לשמוע מכם איפה התהליך נמצא
יצחק פינדרוס:
 אבל לפני כן, בדיוק כמו שאני עשיתי, אני אבקש מגב' ארנטרוי לספר לנו את מה שהיא חווה ולהסביר, בשביל שאנחנו נבין איפה אנחנו נמצאים
חנה ארנטרוי:
בוקר טוב
חנה ארנטרוי:
 קוראים לי חני ארנטרוי, אני עשיתי עלייה לפני חודשיים
חנה ארנטרוי:
 לפני זה היינו פה שבע שנים
חנה ארנטרוי:
 באתי עם בעלי לגדל פה משפחה בארץ ורחוק מהמשפחה, אבל מאוד רצינו להיות פה וכל מה שיש לנו פה בארץ
חנה ארנטרוי:
 וזה הגיע למקום שאנחנו רצינו ממש להיות חלק מהאוכלוסייה פה ונתקלנו, כמה פעמים בדרך זה היה לנו קשה לבוא איך שאנחנו צריכים להגיע
חנה ארנטרוי:
      הבן הבכור שלנו הוא מאוד נכה
חנה ארנטרוי:
 הוא עם עיוורון
חנה ארנטרוי:
 הוא עם CP מאוד קשה
חנה ארנטרוי:
 הוא בן 5, לא הולך בכלל, לא זוחל בכלל
חנה ארנטרוי:
 הוא באמת ילד נכה מאוד
חנה ארנטרוי:
 רציתי שהבת שלי הקטנה עכשיו, שהיא תיכנס למשפחתון, שזה ממש ילדים, רק כמה ילדים
חנה ארנטרוי:
 והיא תקבל את כל תשומת הלב וכל מה שהיא צריכה
חנה ארנטרוי:
 וזה יהיה ממש באופן הכי טוב בשבילה
חנה ארנטרוי:
 הבן הגדול שלי דורש המון המון מאתנו
חנה ארנטרוי:
 גם ילדים קטנים זה ממש משפיע כמובן על כל המשפחה
חנה ארנטרוי:
 אז רציתי לקדם את זה
חנה ארנטרוי:
 עדיין לא היה לנו ישראלים
חנה ארנטרוי:
 התחלתי תהליך עלייה ב-2019
יצחק פינדרוס:
כמה זמן לקח לך תהליך העלייה?
חנה ארנטרוי:
לפני חודשיים קיבלתי את תעודת הזהות
יצחק פינדרוס:
ממתי? כמה זמן זה לקח?
חנה ארנטרוי:
מ-2019 התחלתי פעם ראשונה לקבל תעודת יושר
חנה ארנטרוי:
 ואז פג התוקף של תעודת היושר, עד שהצלחנו להשיג עוד משהו שהיינו צריכים
חנה ארנטרוי:
 וזה פשוט, בסדר, יש אשפוז של הבן שלי ואז יש עוד משהו וקורונה
חנה ארנטרוי:
 הכול היה ממש לא אפשרי אז
חנה ארנטרוי:
 עוד תעודת יושר
חנה ארנטרוי:
 עד שזה הגיע והפוסטיל על כל דבר
חנה ארנטרוי:
 תעודת יושר שקיבלתי עכשיו
חנה ארנטרוי:
 בסדר, כל התהליך, זה תהליך מאוד מסובך
חנה ארנטרוי:
 בעיקרון זו רשימה שצריכים לעשות, לעשות, לעשות ואז זהו
חנה ארנטרוי:
 אבל בזמן אמת ואיך שצריכים לעשות את זה, זה מאוד מסובך ולקח המון המון זמן
חנה ארנטרוי:
      בסדר, אז היינו באמצע תהליך
חנה ארנטרוי:
 אז לא היה לנו תעודת זהות
חנה ארנטרוי:
 אז הייתי צריכה ככה לקבל מספר פיקטיבי ממשרד הרווחה
חנה ארנטרוי:
 משפחתון היה מלא
חנה ארנטרוי:
 אז היינו צריכים, היינו צריכות אישור שהיא תהיה ילד שישי
חנה ארנטרוי:
 כשבעיקרון למה שהיא לא תקבל? היא פעוט בסיכון, יש כזאת הגדרה
חנה ארנטרוי:
 היא אחות של ילד מאוד נכה
חנה ארנטרוי:
 יש הגדרה שהיא צריכה לקבל רישיון להיות ילד שישי במשפחתון
חנה ארנטרוי:
 פניתי פה לפניות הציבור והוועדה מאוד עזרה שאנחנו בסוף בסוף אחרי ארבעה חמישה חודשים, שאנחנו פשוט נקבל את המספר, שנוכל להתחיל את התהליך
חנה ארנטרוי:
 ואז לקבל פעוט בסיכון, הסטטוס הזה
חנה ארנטרוי:
 ואז להגיש בקשה לילד שישי
חנה ארנטרוי:
      עדיין לא קיבלנו אישור
חנה ארנטרוי:
 אני לוקחת את הבת שלי כל יום בבוקר בדרך לעבודה
חנה ארנטרוי:
 היא קטנה, לנסוע כל יום דרך ירושלים
חנה ארנטרוי:
 אם יש לי תור עם הבן שלי, אם הוא לא מרגיש טוב, אם יש לי משהו, אני צריכה ללכת לבית חולים יום אחד, אין לי איפה לקחת אותה קרוב לבית
חנה ארנטרוי:
 המשפחתון זה בעיקרון אידיאלי בשבילי, אבל יש לי רק משהו שמאוד פחות אידיאלי, קרוב לעבודה
חנה ארנטרוי:
 אז מקווה שאתם יכולים לעזור לי
חנה ארנטרוי:
 שכל הסיפור הזה יהיה יותר חלק
חנה ארנטרוי:
 ועכשיו בסדר, סיימנו את העלייה, אבל עדיין לא קיבלנו את האישור
יצחק פינדרוס:
זאת אומרת את עדיין על המספר, הבקשה היא על המספר הקודם הזמני שהוציאו לך ולא על מספר הזהות
חנה ארנטרוי:
בדיוק
יצחק פינדרוס:
 יואל, רשות הדיבור שלך
יואל ליפובצקי:
 בוקר טוב יושב-הראש
יואל ליפובצקי:
 אכן עשינו כמה דיונים ולאחר כמה דיונים גם משרד המשפטים, כפי שציינת, מפרש את החוק כך שצריכים לתת תעודת זהות
יואל ליפובצקי:
 אנחנו לאור כל מה שהצגת קודם, אז מן הסתם היינו עסוקים בהרבה דברים אחרים, לא פחות חשובים
יואל ליפובצקי:
 ואנחנו לקראת סוף כתיבת הנוהל כבר
יואל ליפובצקי:
 גיבשנו כבר את הנוהל עצמו, שזה גם לקח שעות רבות של עבודה
יואל ליפובצקי:
 כי זה כמה סוגי מעמד ארעי וזה כמה נהלים, ולהכניס את כולם במקום אחד ולראות שהם לא סותרים נהלים אחרים
יואל ליפובצקי:
 אז תוך כדי שאנחנו כבר עוברים על כל הנהלים האחרים לעדכן אותם, שלא יהיו לנו סתירות
יואל ליפובצקי:
      לאור הקשיים שעולים פה בוועדה ועלו וכל המקרים שבאמת הציגו, אז אנחנו התחלנו כבר את האפיון המחשובי
יואל ליפובצקי:
 למרות שעוד לא סיימנו לגמרי את הנוהל, אבל ברור לנו כבר מה אנחנו רוצים
יואל ליפובצקי:
 לכן האפיון המחשובי כבר התחלנו לעבוד עליו
יואל ליפובצקי:
 ננסה להיכנס כמה שיותר מהר ולהפעיל את זה
יואל ליפובצקי:
 כמובן שכל מי שירצה את תעודת הזהות יצטרך לפנות אלינו
יואל ליפובצקי:
 אנחנו נסביר בדיוק איך וניתן לו את תעודת הזהות
יואל ליפובצקי:
 נקווה שזה יפתור כמה שיותר קשיים לכמה שיותר אנשים
יצחק פינדרוס:
אם תוכל קצת לתת לנו, להבין מה זה אומר הנוהל בעצם?
יואל ליפובצקי:
הנוהל אומר שמי שירצה את מספר הזהות, כרגע לפחות בשלב הזה זה לא יהיה חובה, כדי לא פתאום מישהו שמתקשה להשיג איזה שהוא מסמך או משהו כזה, פתאום נגיד לו 'לא, לא, עד שלא תביא אנחנו לא נאריך לך'
יואל ליפובצקי:
 אז אנחנו כן נמשיך להאריך וכן ניתן, כדי שלא ייפגעו הזכויות של מי שנמצא פה ומה שמגיע לו שיקבל ולא יהיה חילה איזה שהוא מצב שהוא בלי מעמד או ייפול בין הכיסאות
יואל ליפובצקי:
 מי שכן יבקש, ככל שהוא יבקש כזכאי שבות, הוא יצטרך קודם כל להוכיח את הזכאות שלו, שזו בדיקה רגילה
יצחק פינדרוס:
אז מה עשינו?
יואל ליפובצקי:
אני אסביר מה עשינו
יצחק פינדרוס:
אז הוא עובר תהליך עלייה בעצם
יואל ליפובצקי:
לא, קודם כל הוא יכול לבחור איזה מעמד הוא רוצה
יצחק פינדרוס:
 אבל הוא עובר את הארבע שנים שהיא תיארה
יואל ליפובצקי:
 בשלב הראשון אתה לא צריך למשל תעודת יושר כדי לעשות בדיקה בסוכנות של זכאות שבות
יואל ליפובצקי:
 אתה לא צריך את המקוריים
יואל ליפובצקי:
 מספיק שיש לך צילום של תעודת לידה, צילום של דרכון, לשאלתך, ומכתב מהרב של הקהילה
יצחק פינדרוס:
אבל זה לא מעשי
יצחק פינדרוס:
 אם אתם הולכים לתהליך עלייה הזה, אז זה בעצם לא מעשי
יואל ליפובצקי:
כשאתה רושם מישהו במרשם, שזה בעצם בסופו של יום הוא מקבל תעודת זהות ביומטרית, כשהוא יחליט להירשם, בכל מקרה הוא יהיה חייב להביא את המסמכים האלה
יואל ליפובצקי:
 כמובן שאנחנו לא עומדים לו בזמנים ואומרים לו תוך חודש או תוך חודשיים
יואל ליפובצקי:
 אני לא יכול לרשום מישהו במרשם התושבים בלי מסמכים
יואל ליפובצקי:
 אי אפשר, לא קיים
יצחק פינדרוס:
אבל בחוק הרי, הרי מזה התחלנו
יצחק פינדרוס:
 אם הוא נמצא כאן במשך כך וכך זמן, בסדר? הוא תושב
יצחק פינדרוס:
 אני מדבר מבחינה חוקית, הוא תושב
יצחק פינדרוס:
 אם אתה רשמת או לא רשמת אותו זו בעיה בירוקרטית שלך, לא שלו
יצחק פינדרוס:
 מבחינת המהות הוא תושב
יצחק פינדרוס:
 יש הגדרה לתושב
יצחק פינדרוס:
 הגדרה בחוק, מוגדרת, ידועה
יצחק פינדרוס:
 לא איזה משהו, הוא תושב
יצחק פינדרוס:
 עכשיו, אתה יושב בבירוקרטיה שלך ומסדר את המחשב שלך
יצחק פינדרוס:
 אתה אומר לו ככה: אתה רוצה שאני אסדר את המחשב כמו שאני מחויב? תביא לי מסמכים
יואל ליפובצקי:
תשמע, אני לא רוצה לחשוב על מצב שמרשם האוכלוסין בנוי על הצהרות, צילומים
יואל ליפובצקי:
 אין דבר כזה
יואל ליפובצקי:
 המרשם שלנו זה הדבר הכי חשוב במדינה
יואל ליפובצקי:
 כל משרדי הממשלה ניזונים ממנו, בבחירות ניזונים ממנו
יואל ליפובצקי:
 כל דבר במדינה
יואל ליפובצקי:
 להתחיל לזהם אותו בלהכניס נתונים על סמך כל מיני הצהרות זה משהו שאי אפשר לעשות
יצחק פינדרוס:
אני לא מדבר על נתונים
יצחק פינדרוס:
 אני מדבר על קוד זיהוי
יצחק פינדרוס:
 זה שאתם קוראים לזה תעודת זהות, סליחה שאני אומר את זה, זה בעיה שלכם
יצחק פינדרוס:
 אמיתי אני אומר, זו בעיה שלכם
יואל ליפובצקי:
לא, זה החוק
יצחק פינדרוס:
 אתה מחויב על פי החוק לתת לו אפשרות לקבל שירותים
יצחק פינדרוס:
 משהו פה התבלבל
יצחק פינדרוס:
 אתה מחויב על פי החוק
יצחק פינדרוס:
 אם הוא נמצא פה זמן מסוים והוא תושב בכל הגדרות החוק, אתה מחויב לתת לו שירותים
יצחק פינדרוס:
 בסדר? מדינת ישראל חייבת לתת לו שירותים
יצחק פינדרוס:
 אמה מה? מדינת ישראל מסתמכת על מרשם האוכלוסין
יצחק פינדרוס:
 לטעמי טעות
יצחק פינדרוס:
 בסדר? אבל זה ויכוח ביני להזדהות הממשלתית וההזדהות הממשלתית הסכימה איתי שאפשר לעשות את זה גם בדרכים אחרות
יצחק פינדרוס:
      אם אתה עכשיו דורש ממנו מסמכים, אתה בעצם מעביר אותו שוב, לא נעים להגיד, אתה יודע את זה גם, מכירים את זה, זה תהליך
יצחק פינדרוס:
 תשאל את הגברת היא תסביר לך איזה תהליך היא עברה בעלייה
יצחק פינדרוס:
 אתה בעצם אומר לו תקשיב, תעשה את כל תהליך העלייה כמו כל אחד
יצחק פינדרוס:
 ואני כבר לא יודע, הוא יעבור את הסוכנות עם נפש בנפש או בלי נפש בנפש ועם נתיב או בלי נתיב
יצחק פינדרוס:
 אני כבר לא יודע איך זה יעבוד ומי בסוכנות יבדוק את זה
יצחק פינדרוס:
 בעצם אתה אומר לו
יצחק פינדרוס:
 אז הוא, בוא נגיד את המאוחר, הוא ייגש מחר בבוקר לעתירה
יצחק פינדרוס:
 יושבים פה אנשים, ייגשו לעתירה מחר בבוקר
יצחק פינדרוס:
 יחייבו את מדינת ישראל להפסיק לעבוד עם ההזדהות הממשלתית
יצחק פינדרוס:
 בג"ץ יחייב את מדינת ישראל להפסיק לתת שירותים על פי הזדהות ממשלתית
יצחק פינדרוס:
 זה לא חוקי
יצחק פינדרוס:
 בסוף זה לא חוקי
יצחק פינדרוס:
 בא פתאום משרד המשפטים ואמר 'חבר'ה, זה לא חוקי'
יצחק פינדרוס:
 הדבר הזה הוא לא חוקי
יצחק פינדרוס:
 הוא ממש לא חוקי
דניאל אילון:
אתה דיברת על ישיבה חמישית
דניאל אילון:
 אני חוזרים אחורה לישיבה שהייתה באולם הגדול
דניאל אילון:
 דניאל סולומון, היועץ המשפטי
דניאל אילון:
 מה שאמר המנכ"ל אייל סיסו, הוא אמר
דניאל אילון:
 מסיבות היסטוריות לא ברורות במשך השנים כל תושבי הארעי למיניהם, מה שמכנים א1 עד 5, לא קיבלו תעודות זהות באופן אוטומטי כפי שהיו מחויבים
דניאל אילון:
 אוקיי? כמו הסיפור של הגברת ארנטרוי למשל, שאני מניח שזה סיפור של נניח תלמיד ישיבה, א2 מה שמדברים, ובת הזוג שלו
דניאל אילון:
 שהמדינה אישרה להם להיות כאן בוויזה רגילה
דניאל אילון:
 אבל ללא קבלת מספר זהות
דניאל אילון:
      אז עכשיו המנכ"ל הודיע שאנחנו לאט לאט באופן הדרגתי, בלי להלחיץ יותר מידי את האוכלוסייה, להריץ אותם לעמוד בתור, אנחנו נאפשר קבלה
דניאל אילון:
 כמו שצריך לעשות, לתת מספרי זהות לאותם תושבי ארעי
דניאל אילון:
 לא לכל הזרים שנמצאים בישראל
דניאל אילון:
 למי שזכאים לתושבות ארעית מסוג כלשהו
דניאל אילון:
 אז אם ניקח את הדוגמה הזאת של אנשים שיושבים כאן שנים רבות ויום אחד הם מחליטים לעשות עלייה
דניאל אילון:
 עלייה זה אומר כמו בדוגמה הזאת, ממש להתאזרח
דניאל אילון:
 שאנחנו לא כופים את זה
דניאל אילון:
 אדם יכול להחליט שהוא יישאר תלמיד
דניאל אילון:
 יש להם זכויות
דניאל אילון:
 לכן מה שהסביר יואל, אם נחזור לדוגמה הזאת מהשנה הראשונה שהאיש מגיע לראשונה או המשפחה, הם מקבלים ויזה לשנה, עוד בחו"ל
דניאל אילון:
 במשך השנה בזמנם החופשי, יש להם כבר שנה אחת לסדר להגיע ולהביא את המסמכים
יצחק פינדרוס:
איזה מסמכים? אני בכוונה, אני מתעקש
דניאל אילון:
אני מסביר
דניאל אילון:
 תכף נגיע למה שהחוק דורש
דניאל אילון:
 בנוסף אמר יואל, או שעוד לא הספיק לומר, גם אם בתום השנה הם לא הצליחו, לא ימנעו מהם לחדש את הוויזה לשנה נוספת משום מה
דניאל אילון:
 אף אחד לא יידרש לצאת מן הארץ
דניאל אילון:
      אבל עכשיו אנחנו מגיעים לשלב שמגיעים לקבל מספר זהות ותעודת זהות
דניאל אילון:
 הכול על פי חוק מרשם האוכלוסין
דניאל אילון:
 מי שמקבל מספר זהות ונרשם במרשם האוכלוסין ותעודת זהות ביומטרית כמו שאנחנו מכירים, יש דרישות בחוק
דניאל אילון:
 להירשם במרשם, אתה נרשם
דניאל אילון:
 תאריך לידה ודת ולאום וכל הדברים האלה
דניאל אילון:
 אז אלה הדברים שנדרשים לעשות על פי חוק
דניאל אילון:
 עכשיו שוב, כמו שאמר יואל, בגלל שבמשך השנים זה לא נעשה, לא מפעילים עליהם לחץ או עם אקדח לרקה
יצחק פינדרוס:
אני בכוונה רוצה להתעכב עכשיו, עזוב את חוק השהות
יצחק פינדרוס:
 תאריך לידה
יצחק פינדרוס:
 תשאל את יואל, יואל מכיר את זה
יצחק פינדרוס:
 תשאל את כל מי שנמצא במרשם האוכלוסין
יצחק פינדרוס:
 אתה יועץ משפטי, בטח מכיר את זה
יצחק פינדרוס:
 מבקשים להביא תעודת לידה מקורית
יצחק פינדרוס:
 לפעמים זה דבר אוטומטי ובקלות ולפעמים זה סיפור מהפטרה
יצחק פינדרוס:
 דרך אגב, זה רק בישראל
יצחק פינדרוס:
 אמרתי את זה כבר, בגרמניה לא
יצחק פינדרוס:
 בארצות הברית, אני עשיתי אזרחות לילדים שלי בארצות הברית
יצחק פינדרוס:
 נכנסתי באינטרנט, הוצאתי את תעודות הלידה
יצחק פינדרוס:
 אף אחד לא עשה, לא פוסטית, לא מקורית, לא נעליים
יצחק פינדרוס:
 נכנסתי למשרד בארצות הברית, קיבלתי אזרחות
יצחק פינדרוס:
 לקח לי חמש דקות
יצחק פינדרוס:
 זאת האמת, חמש דקות
יצחק פינדרוס:
 הייתי עם הילדים שלי בארצות הברית, קיבלתי חמש דקות לילדים שלי
יצחק פינדרוס:
 אני את שלי הפסדתי, בגלל שנכנסתי לכנסת
יצחק פינדרוס:
 זה בסדר גמור, אני לא מצטער על כך
יצחק פינדרוס:
      אני אומר, אותו דבר, אזרחות גרמנית, עושים את זה היום באינטרנט
יצחק פינדרוס:
 יש לי עוזר, חיים פרידלנדר, עשה את האזרחות שלו באינטרנט
יצחק פינדרוס:
 לא נסע, לא חזר, לא הלך, לא הסתבך, לא שלח
יצחק פינדרוס:
 בישראל אתה מבקש תעודת לידה מקורית
יצחק פינדרוס:
 עכשיו אתה אומר לו לך תביא תעודת לידה מקורית
יצחק פינדרוס:
 לך תביא אישור קהילה מקורי
יצחק פינדרוס:
 אתה מעביר אותו איזה שהיא ויה דולורוזה שהוא לא יעמוד בה
יצחק פינדרוס:
 עכשיו אני שואל, אני חוזר לבעיה
יצחק פינדרוס:
 מאיזה שהיא סיבה שהיא הוא לא יכול להביא תעודת לידה מקורית
יצחק פינדרוס:
 לא בגלל שהוא מנסה להסתיר משהו
יצחק פינדרוס:
 מאיזה סיבה שהיא האישורים מתעכבים ואנחנו מכירים את זה בסוכנות
יצחק פינדרוס:
 כמו שהיא אמרה לך, גם אישורים בסוכנות יכולים להתעכב שנה
יצחק פינדרוס:
 הוא בינתיים צריך להירשם למעון יום
יצחק פינדרוס:
 הוא בינתיים צריך לקבל תעודת עיוור
יצחק פינדרוס:
 הוא בינתיים צריך להירשם לזה
יצחק פינדרוס:
 מה הוא עושה? הרי זאת מהות הבעיה שדיברנו עליה
יצחק פינדרוס:
 ואני מזכיר, אתה יועץ משרדי, אני מזכיר, הוא בהגדרת החוק תושב
דניאל אילון:
נכון
יצחק פינדרוס:
זאת אומרת חוץ מאשר בהחלטה האחרונה שעשו בממשלה, שמישהו אצלכם הכניס שם סעיף
יצחק פינדרוס:
 לא יודע, אולי היית אתה
יצחק פינדרוס:
 יש שם סעיף שנעלם מעינינו והוא בהזדמנות יטופל, בהחלטה הבאה
יצחק פינדרוס:
 תושב ישראל שרשום במרשם האוכלוסין, בנושא ש הוואוצ'רים של תלושי המזון
יצחק פינדרוס:
 משהו הכניס שרשום במרשם האוכלוסין
יצחק פינדרוס:
 ואז הוא בעצם הוציא את העוקץ
יצחק פינדרוס:
 זאת אומרת לא תושב ישראל, אלא תושב ישראל שרשום במרשם האוכלוסין
יצחק פינדרוס:
 זאת אומרת הפך את זה לאיזה שהוא דבר
יצחק פינדרוס:
      עכשיו אני שואל אותך בכנות
יצחק פינדרוס:
 מה אותו אדם עכשיו שלצורך העניין כרגע זה בבדיקה בסוכנות
יצחק פינדרוס:
 והסוכנות כרגע עסוקה בדרום
יצחק פינדרוס:
 מה הוא עושה? איך הוא נרשם למעון יום? איך הוא מקבל תעודת עיוור?
דניאל אילון:
במובן הבירוקרטי תמיד יישאר פער בין אדם שיש גוף ממשלתי שמחויב לתת לו שירותים, למשל משרד החינוך
דניאל אילון:
 אם אדם מגיע וברור שהוא פה לכל השנה, משרד החינוך צריך לתת לו חינוך מיד ב-1 בספטמבר
דניאל אילון:
 אוקיי? והוא רק התחיל את התהליך שלו, גם אם הם יזורזו, אנשים יגיעו לבית של יואל לטפל בבירוקרטיה
דניאל אילון:
 תמיד יהיה פער כזה
דניאל אילון:
 אז משרד החינוך יעשה משהו זמני, עד שהאיש ייכנס למרשם האוכלוסין
דניאל אילון:
 אי אפשר שלא יהיה פער
דניאל אילון:
 זה בלתי אפשרי
דניאל אילון:
 תמיד תמיד יהיה פער כזה
דניאל אילון:
 להיכנס למרשם האוכלוסין, וזה מהלך ביומטרי וכו', תמיד יהיה, נצמצם ככל שניתן, תמיד יהיה פער כזה
דניאל אילון:
 אז כל גוף יודע מה לעשות באופן זמני
דניאל אילון:
 ואחר כך יהיה המהלך הגדול
דניאל אילון:
      מה שאנחנו אומרים זה שאף אחד לא ידרוש מהם לצאת או לא להאריך להם את הוויזה עד שהם סיימו
דניאל אילון:
 עכשיו, עולה חדש רגיל, שעובר מתייר לאזרח, שזו קפיצה מאוד גדולה
דניאל אילון:
 זה לא כמו הקפיצה הזאת שהיא קטנה
דניאל אילון:
 הוא בכל זאת עם תושב ו-א' וכו'
דניאל אילון:
 מה הוא עושה? הוא מתחיל מחו"ל את התהליך, נכנס לארץ ורץ מהר לגמור את הבירוקרטיה
דניאל אילון:
 פה אין ריצה
דניאל אילון:
 עוד אומרים להם תסיימו, יש לכם שנה
דניאל אילון:
 לא תספיקו, יאריכו לכם
דניאל אילון:
 אין כאן משהו מיוחד
דניאל אילון:
      אפשר לדון תמיד על בירוקרטיה, איזה טופס צריך, ואנחנו מטפלים בזה
דניאל אילון:
 אבל צריך להבדיל פה בין הבירוקרטיה לבין המהות
דניאל אילון:
 אנחנו לא נייצר עכשיו מספר מיוחד שייכנס לתוך מרשם כלשהו עבור זרים, שייכנס למערכת ממשלתית מורכבת בגלל שלוקח להם עוד כמה חודשים להביא מסמך כלשהו
דניאל אילון:
 זה לא, צריך להפריד בין בירוקרטיה לבין מהות
דניאל אילון:
 תמיד רוצים להקל ועושים את זה
דניאל אילון:
 אתם מכירים את זה
דניאל אילון:
 רשות האוכלוסין כמה שיותר מקלה
דניאל אילון:
 אבל אדם בסוף יביא תעודת יושר
דניאל אילון:
 אז אומרים לו בלי לחץ
דניאל אילון:
 ייקח לך שנה? אתה תושב, אתה תלמיד ישיבה במקרה הזה
דניאל אילון:
 נאריך לך אם יש בעיה